Molenwaard

Molenwaard estas municipo en la sudokcidenta parto de la provinco Sud-Holando en Nederlando.

La municipo estas rezulto de unuiĝo de la antaŭaj municipoj Graafstroom, Liesveld kaj Nieuw-Lekkerland la 1-an de januaro 2013. Administra adreso de la municipo estas poŝtkesto en la loĝloko Bleskensgraaf, simile grandas la loĝlokoj Groot-Ammers kaj Nieuw-Lekkerland, kaj malpli multajn loĝantojn havas la lokoj Brandwijk, Goudriaan, Kinderdijk, Langerak, Molenaarsgraaf, Nieuwpoort, Ottoland, Oud-Alblas, Streefkerk, Wijngaarden.

La municipo estas la unua en Nederlando kiu aspiras esti municipo sen urbodomo. Ene de la nova serva koncepto centras komputilaj servoj kaj nur aldone iuj personaj servoj en elektitaj ĉambroj de la vilaĝocentroj. Tio signifas, ke la loĝantoj kaj reprezentantoj de entreprenoj ne plu devas iri al urbodomo por plenumo de administraj servoj. La celo estas ke surbaze de la "virtuala oficejo" la municipo povu komplete reguligi siajn servojn kaj procedojn.

 "Lando de muelejoj" 
La komunuma nomo konsistas el la eroj "molen" (muelejoj) kaj "waard", geografia nomo por senmonta, apudrivera, kutime eksmarĉa, do per homa laboro sekigita pejzaĝo. La nomo jam indikas ke la pejzaĝo aparte karakteriziĝas per (vent)muelejoj. Aparte konatas la 19 ventmuelejoj de Kinderdijk, kiuj estas unu el la plej konataj turismaj vizitindaĵoj de Nederlando, kaj estas enskribitaj en la listo de Mondheredaĵoj de UNESKO en 1997.

 Biblia zono 
La regiono estas parto de la tiel nomata "biblia zono de Nederlando", en kiu dominas aparte fervoraj kristanoj. Granda plimulto estas membroj de ortodoksa protestantismo kaj kalvinismo.

 Eksteraj ligiloj 

 Retpaĝo de la municipo (nederlande)

eta|maldekstra|350px|<center>la ventmuelejoj de Kinderdijk
eta|maldekstra|350px|<center>la ventmuelejo de Goudriaan

Kategorio:Municipoj de Sud-Holando